OBEC LIPTOVSKÁ TEPLIČKA, OBECNÝ ÚRAD, UL. Š.GARAJA 398/16

059 40 LIPTOVSKÁ TEPLIČKA

Lipt. Teplička, dňa

8.9.2017

**Z Á P I S N I C A**

Napísaná v priebehu XXXI. zasadnutia Obecného zastupiteľstva, konaného dňa **8.9.2017** v miestnosti **zasadačka obecného úradu**

Prítomní:

Poslanci Obecného zastupiteľstva: viď prezenčná listina

Ospravedlnení poslanci:

Neospravedlnení poslanci:

Ostatní prítomní:

Predsedajúci oznámil, že Obecné zastupiteľstvo bolo zvolané v stanovenej lehote a že

všetci poslanci Obecného zastupiteľstva boli na toto písomne včas pozvaní. Ďalej konštatuje,

že z celkového počtu **9** poslancov Obecného zastupiteľstva je prítomných **9** poslancov, teda zasadanie Obecného zastupiteľstva je v zmysle § 2 Zákona SNR č. 369/90 Zb.

o obecnom zriadení uznášania schopné.

Overovateľov zápisnice menuje

**l. Mgr. Jana Smolárová 2. Ing.Juraj Kondula**

**P R O G R A M :**

1. Organizačné záležitosti
2. Kontrola plnenia uznesení
3. Správa o kontrolnej činnosti hlavného kontrolóra za I.polrok 2017
4. Interpelácia poslancov
5. Správa na úseku životného prostredia a stavebného poriadku
6. R ô z n é :

* Oprava uznesenia – predaj pozemku
* Informácia o zabezpečení geometrického plánu v zmysle uznesenia OcZ

č. 40/2017

K bodu 1- starosta obce privítal všetkých prítomných na zasadnutí OcZ.

Za overovateľov zápisnice boli schválení poslanci Mgr.Jana Smolárová a Ing.Juraj Kondula.

Za návrhovú komisiu Bc.Renáta Mezovská a Jozef Kupčov. Za zapisovateľku Anna Maliková. Zároveň predniesol program rokovania a návrh na doplnenie o bod: kúpa nehnuteľného majetku – humno, čo OcZ jednohlasne schválilo.

Hlasovanie poslancov:

ZA: 8 PROTI: 0 ZDRŽAL SA: 0 NEPRÍTOMNÍ: 1 NEHLASOVAL: 0

ZA: Mgr.Jana Smolárová, Jaroslav Géci, Jozef Kupčov, Bc.Martin Jurčík, Bc.Renáta Mezovská, Ján Bohunčák, Ľuboslav Koreň, Ing.Juraj Kondula

PROTI: 0 ZDRŽAL SA: 0 NEPRÍTOMNÍ: Adriana Bulavová,

k bodu 2

OcZ zobralo na vedomie

Kontrolu plnenia uznesení, ktorú predniesol hlavný kontrolór obce /viď príloha/

K bodu 3

OcZ zobralo na vedomie

Správu o kontrolnej činnosti hlavného kontrolóra za I. polrok 2017 / viď príloha/

k bodu 4 – interpelácia poslancov:

Jozef Kupčov:

1. Hlavná cesta pri čističke OV bola pred nedávnom opravovaná, avšak vyzerá ešte horšie ako pred opravou. Vie obec zabezpečiť, aby správa ciest vykonala opätovnú opravu daného úseku?

Odpoveď starostu:

Bol kontaktovaný riaditeľ SaU ciest Poprad ako aj OLZ Lipt.Hrádok, bolo aj stretnutie na ktorom sa mali dohodnúť na úprave poškodenej cesty. Cesta bola poškodená subdodávateľom.

2. Pred nedávnom som navrhol, aby boli umiestnené kontajnery na separovaný odpad pri "bungalowoch". Podarilo sa niečo vyriešiť v tejto veci?

Odpoveď starostu:

Komunikovali sme s firmou Brantner, ktorá žiadosť posunula na Naturpack, keďže separovaný zber je v jej kompetencii Navrhovaný stav z našej strany je, aby tam boli kontajnery a tie sa po naplnení priebežne vysypávali. Zo strany firmy Brantner nie je žiadny problém dodať kontajnery, avšak musí sa zmluvne doriešiť navýšenie objemu odpadu.

3. Zábradlie pri tribúne na ihrisku v Uhlárovej je pomerne vysoké. Najmä pre menšie deti je tu veľké riziko, že prepadnú popod. Podľa mňa by malo byť zábradlie predelené ešte v polovičnej úrovni. Bude sa realizovať  niečo také, prípadne niečo obdobné, aby sa predišlo možnému úrazu divákov, resp.detí?

Odpoveď starostu:

Áno uvažuje sa o realizácii. Po ukončení sezóny sa tieto práce budú vykonávať.

4. Podľa platného VZN majú majitelia budov tieto zabezpečiť proti zosuvu snehu zo strechy. Budova pri OÚ (POTRAVINY Sta-zo) zatiaľ žiadne lapače snehu nemá, i keď som pred nejakým časom postrehol, že sa ich montáž plánuje. Spraví sa to ešte pred zimou?

Odpoveď starostu: Bola zistená cenová ponuka a je to už len na realizácií. Takže do zimy budeme na tom pracovať.

Ján Bohunčák:

1.Navrhujem vybudovanie priepustu na ceste od F.Ovsiaka – Ráztoky, lebo zaplavuje cestu, ul.Ráztockú po dažďoch.

Odpoveď starostu:

Cesta je majetkom PPD a preto návrh je potrebné smerovať k družstvu.

2.Aký je dôvod zastavenia výstavby kanalizácie v obci?

Odpoveď starostu: Firma je v predstihu termínovo a preto pracovníci boli stiahnutí do Rudňan a Sp.Belej, kde riešia havarijný stav. Po 18.9.2017 sa bude v prácach pokračovať.

Bc. Martin Jurčík

1.Drevené koše

Drevené koše, ktoré sú umiestnene po obci treba častejšie vysypávať. Dosť plné boli po MTB maratóne. Síce sa hneď na druhý deň vyprázdnili, ale počas leta sa pohybuje po obci dosť turistov tak sa zaplnia rýchlejšie. Hlavne hore keď chodia ľudia zo zberu brusníc.

Odpoveď starostu: Táto otázka už bola zodpovedaná v rámci interpelácií. Snažíme sa o najčastejšie čistenie košov.

2.Diera v ceste

Pred domom Jána Bulavu ul.Štefana Nahalku povyše nás sa začína prepadávať cesta v mieste kde je popod cestu vedený kanál. Zrejme ide o prasknutú rúru. Túto poruchu navrhujem opraviť v rámci drobnejších prác na cestách, ktoré sa realizujú v obci. Viď foto diery v prílohe.

Odpoveď starostu: Vieme o tom. Diera je označená, takže dôjde k jej úprave.

3.Prerezaná cesta

Pred domom Jána Mezovského na ulici Kobyliarky bola počas budovania kanalizácie prerezaná cesta. Na mieste, kde bola cesta prerezaná sa zväčšujú diery. Aspoň do doby kým nebude na budúci rok vybudovaná asfaltová cesta navrhujem, aby sa do dier nasypal aspoň štrk tak ako je to pred našim rodinným domom.

Odpoveď starostu:

Konečný stav bude betónový podklad , ktorý sa bude realizovať v októbri.

4.Detské ihrisko Kobyliarky

Po tom čo bola na ulici Kobyliarky dobudovaná kanalizácia ostalo detské ihrisko na tejto ulici dosť poškodené. Konkrétne mám na mysli plot z vyšnej strany a samotný povrch ihriska. Plot má odtrhnuté latky. Povrch ihriska je kamenistý a nerovný po tom čo sa diery zasypali. Navrhujem ihrisko dôkladne pohrabať a pozametať aby bol povrch rovný. Následne na to tam doviesť štrk aby tam nebolo blato.

Odpoveď starostu: Vieme o tom, terénne úpravy ako aj oplotenie máme v pláne zrealizovať. Úpravy sa vykonajú ešte v jeseni a príprava oplotenia počas zimy.

5.Parkovisko pri penzióne Dolinka

Od doby keď je na parkovisku veľká kopa zeminy a stavebný materiál na kanalizáciu počas silných dažďov steká dole ulicou voda, blato a štrk. Kanál pred nami a ostatné jarky to nestíhajú pohlcovať. Navrhujem spracovať projekt, ktorý bude riešiť odvodnenie parkoviska. To by malo zahŕňať odvodnenie samotného parkoviska a napojenie na jarok, ktorý začína pred rodinným domom MUDr.Pohanku, ide popred náš dom a na konci našej záhrady vteká do potoka alebo lepšia možnosť by možno bola zviesť vodu z parkoviska priamo do potoka.  Tiež treba dobudovať riadny kanál, ktorý by začínal pred domom Jána Bulavu resp. šiel by spod ich stodoly, ďalej okolo Františka Matejkova a napájal by sa na kanál pred domom Romana Fendeka.

Odpoveď starostu:

Parkovisko je Lesného pozemkového spoločenstva. Informácia bola posunutá predsedovi.

Ing.Juraj Kondula

1. K spoplatneniu tenisových kurtov - pri schvaľovaní prevádzkového poriadku sme predsa rozhodli, že kurty nebudú spoplatňované. Zámer bol pritiahnuť občanov k športu . Od zavedenia spoplatnenia, prestali byť využívané!

Odpoveď starostu:

Stalo sa to l krát, keď návštevník chcel sám poplatok uhradiť a tak mu to bolo umožnené.

Za vstup sa neplatí a či táto skutočnosť mala vplyv na návštevnosť sa objektívne zistiť nedá.

2. Pred prázdninami som sa pýtal : tento rok malo dôjsť k doplneniu značenia náučného chodníka, doplneniu turistickej mapy a smerovníkov pri kaplnke Pri trojici, smerovníkov k vyhliadkovým bodom v obci ... kedy budú tieto práce zrealizované? ...bolo by vhodné stihnúť ich zrealizovať do prázdnin, kvôli turizmu. - na zastupiteľstve bol oznámený termín po skončení prác spojených s Folklórnymi slávnosťami ... no k realizácii doposiaľ nedošlo , kedy budú teda tieto práce vykonané?

Odpoveď starostu: Veci máme pripravené, a však personálne nie sme schopní zabezpečiť realizáciu tak, ako by sme si predstavovali. Postupne na tom pracujeme.

Jaroslav Géci

1. Občania sa pýtajú, kedy bude vyriešené parkovisko, čistenie kobercov a umývania áut v  časti obce Ráztocká ulica? Na jar tohto roka sme sa dohodli na riešení týchto problémov.

2.   Už niekoľkokrát som tiež žiadal o vybudovanie odvodňovacieho kanála  na spomínanej časti obce, no ku dnešnému dnu k realizácii nedošlo, prečo?

Odpoveď starostu: Na stretnutí sa dohodlo aj to, že ak budú financie budeme už tohto roku realizovať časť úprav, avšak v súčasnosti ich nemáme a momentálne ani personálne ich nevieme urobiť, takže sa to bude posúvať na budúci rok. S tým súvisia aj ďalšie legislatívne veci, ktoré má dotiahnúť komisia.

3.   Prednedávnom som písal pánovi prednostovi, aby som nečakal na obecné zastupiteľstvo, s interpeláciou  ohľadom poškodeného zvodidla na hlavnej ceste,  v akom štádiu riešenia sa to nachádza?

Odpoveď starostu: Informácia bola posunutá na SaU Tatranská Štrba. Vedúci bol na dovolenke a podľa jeho vyjadrenia a po ukončení predsezónnych prác sa budú venovať aj takýmto činnostiam.

Mgr. Jana Smolárová:

Po rodičovskom združení v MŠ majú rodičia nezodpovedanú otázku týkajúcu sa ihriska. Dokumentačne je to v poriadku, ale deti tam stále nemôžu. Ako by sa dalo problému pomôcť? Je pravda, že ihrisko sa začína ničiť tými, ktorý by tam byť nemali. Prosím skúsme sa pohnúť.

Odpoveď starostu: V stredu mám poradu s riaditeľkou, kde to urýchlime.

Ľuboslav Koreň:

1.Je už skolaudované a odovzdané ihrisko pri škôlke?

Odpoveď starostu: Je už odovzdané viac ako rok.

2.Dokedy bude ZŠ bez školníka?

Odpoveď starostu: Je to otázka pre riaditeľku školy, je to jej personálna právomoc.

3.Nebolo by možné, aby si neplatiči voči obci v prípadoch kde je problém s vymožením dlhu svoj dlh odpracovali?

Odpoveď starostu: Od samého začiatku to takto robíme, má to však úskalia, pretože nie každý si môže odrobiť / krátenie sociálnych dávok/.

K bodu 5

OcZ zobralo na vedomie Správu na úseku životného prostredia a stavebného poriadku /viď príloha/

k bodu 6

OcZ schválilo

v súlade s ustanovením § 9 a ods.8 písm. e/ zákona č. 138/1991 Zb. o majetku obcí v platnom znení predaj nehnuteľnosti vo vlastníctve obce Liptovská Teplička nachádzajúcich sa v k. ú. Liptovská Teplička a zapísaných na LV č. 1 časť pozemku registra C- KN parc. č. 2040/33 o výmere 57 m2, druh pozemku – zastavané plochy a nádvoria a par. č. 2040/34 o výmere 71 m2, druh pozemku – zastavané plochy a nádvoria, spolu 128 m2, ktoré vznikli odčlenením na základe GP 14281601-111/16 vyhotoveného firmou ZEKA, Kasprišin Marián, Poprad zo dňa 01.12.2016, v prospech žiadateľa Štefana Pačaja, rod. Pačaja, , bytom Lipt. Teplička, Kufajka 439 a manželky Oľgy Pačajovej, rod. Zubajovej, nar, bytom Lipt. Teplička, Kufajka 439, v cene 7,50 €/m2 so splatnosťou do 31.12.2016 po zohľadnení uhradenej čiastky 3 150,- Sk v prepočte na EUR, t.j. spolu za predávanú nehnuteľnosť 960,- €.

Hlasovanie poslancov:

ZA: 9 PROTI: 0 ZDRŽAL SA: 0 NEPRÍTOMNÍ: 0 NEHLASOVAL: 0

ZA: Mgr.Jana Smolárová, Jaroslav Géci, Jozef Kupčov, Bc.Martin Jurčík, Bc.Renáta Mezovská, Ján Bohunčák, Ľuboslav Koreň, Ing.Juraj Kondula, Adriana Bulavová

PROTI: 0 ZDRŽAL SA: 0 NEPRÍTOMNÍ: 0

OcZ zobralo na vedomie

Informáciu o zabezpečení geometrického plánu v zmysle uznesenia OcZ č.40/2017 s tým, že

zadanie na vypracovanie GP sa už podalo a čaká sa na vyjadrenie geodeta.

OcZ

a/ zobralo na vedomie

Informáciu o zámere obce – kúpa nehnuteľného majetku – humno KN-C parc. č. 441 – o výmere 52 m2 a  KN-C parc.č. 1187 o výmere 5 m2 zapísaných na LV č. 1084 k.ú. Liptovská Teplička

b/schválilo

kúpu nehnuteľnosti v sume 1 600, -€

Hlasovanie poslancov:

ZA: 9 PROTI: 0 ZDRŽAL SA: 0 NEPRÍTOMNÍ: 0 NEHLASOVAL: 0

ZA: Mgr.Jana Smolárová, Jaroslav Géci, Jozef Kupčov, Bc.Martin Jurčík, Bc.Renáta Mezovská, Ján Bohunčák, Ľuboslav Koreň, Ing.Juraj Kondula, Adriana Bulavová

PROTI: 0 ZDRŽAL SA: 0 NEPRÍTOMNÍ: 0

Na záver starosta obce poďakoval prítomným za účasť.

Zasadnutie OcZ bolo ukončené o 18.00 hod.

..................................................... ............................................

JUDr.Ľubomír Ferjančík Mgr.Slavomír Kopáč

prednosta OcÚ starosta obce

.....................................................

Anna Maliková

zapisovateľ